གེ་སར་སྒྲུང་ནི་བོད་གནའ་རབས་ཀྱི་ལྷ་སྒྲུང་དག་ངག་རྒྱུན།གཏམ་རྒྱུད།གླུ་དང་གཏམ་དཔེ་སོགས་དམངས་ཁྲོད་རྩོམ་རིག་གི་རྨང་གཞིའི་སྟེང་གྲུབ་པ་དང་འཕེལ་རྒྱས་བྱུང་བ་དང་།བོད་གནའ་རབས་ཀྱི་སྤྱི་ཚོགས་ལོ་རྒྱུས་ཀྱི་གཏེར་བུམ་ཆེན་པོ་ལྟ་བུའི་བརྩམས་ཆོས་ཤིག་ཀྱང་ཡིན་པ་རེད།བོད་དམངས་ཁྲོད་ཀྱི་སྒྲུང་བ་ནི་གནའ་བོའི་སྒྱུ་རྩལ་གྱི་ཕ་ནོར་རྩ་ཆེན་འདི་རྒྱུད་འཛིན་དང་ཁྱབ་གདལ་དུ་གཏོང་མཁན་ཡིན།སྒྱུ་རྩལ་བ་མང་བོས་ངག་རྒྱུན་ལ་བརྟེན་ནས་རྒྱུད་འཛིན་བྱེད་ཀྱིན་ཡོད་ལ།ཡུན་རིང་གི་རྒྱུན་འཛིན་ཁྲོད་བར་མ་ཆད་པར་ཕ་ནོར་འདི་ཡི་བརྗོད་དོན་ཕུན་ཚོགས་དང་ཇེ་རྒྱས་སུ་གཏོང་བཞིན་ཡོད་པས།ལོ་རྒྱུས་སྙན་རྩོམ་ཁག་༢༠༠ཡས་མས་ཤིག་གྲུབ་ཡོད་པ་དང་།༢༠༠༩ལོར་བོད་ཀྱི་ལོ་རྒྱུས་སྙན་རྩོམ་རིང་མོ་གེ་སར་སྒྲུང་ནི་འཛམ་གླིང་གི་གཟུགས་འདས་རིག་གནས་ཀྱི་ཤུལ་བཞག་རྩ་ཆེན་དུ་བདམས་སོ།།